(พยัคฆ์แห่งซาลีน่า)
(ปาแลร์โม เมษายน ปี 1861
ตันเครดี
เธอจะรับอันเจลิกาเป็นภรรยา ที่ถูกต้องตามกฎหมายหรือไม่
รับครับ
อันเจลิกา
เธอจะรับตันเครดี เป็นสามีที่ถูกต้องตามกฎหมายหรือไม่
รับค่ะ
พ่อขอประกาศให้ทั้งสองคน เป็นสามีภรรยาที่ถูกต้องตามพิธี
ในนามของพระบิดา พระบุตร และพระจิต
อาเมน
องค์ชาย
- สบายดีไหม - ขอรับ
- ขอกราบแสดงความยินดีด้วยขอรับ - ขอบคุณนะ
กราบลาขอรับ องค์ชาย
สวัสดี
มาเอสโตร
ขออนุญาต ทุกๆ ท่าน
มีของขวัญจะมอบให้คู่บ่าวสาวแน่ะ
อันเจลิกา
ตันเครดี
ของขวัญชิ้นนี้ถูกมอบให้แม่ของฉัน โดยเฟอร์ดินันด์ที่หนึ่ง ที่นาโปลี
ขออนุญาตนะ
ช่างกรุณาเหลือเกินขอรับ องค์ชาย
พวกกระผม…
เป็นเกียรติมากขอรับ
ท่านลุง ดิฉันดีใจจนพูดไม่ออกเลยค่ะ
ขอบพระคุณนะคะ
อันเจลิกา มานี่
ทุกท่าน
ดูสิว่าวิเศษแค่ไหน
ให้ทุกคนยลโฉมสร้อยคอหน่อย
เดี๋ยวกระผมมานะขอรับ
ม้าจากฟาร์มของราชินีอิซาเบลแห่งสเปน
ชื่ออะไรหรือครับ
เชิญตั้งได้เลย
ม้าตัวนี้เป็นของเธอแล้ว ลูกเอ๋ย
ถ้าเช่นนั้นผมจะขอตั้งชื่อว่า "ความสุขแห่งดอนนาฟูกาตา"
อันเจลิกา เราเอาม้าไปด้วยไม่ได้
- ที่ตูรินไม่มีคอกม้าหรือ - มีสิ
แต่เจ้าม้าที่น่าสงสาร เคยอยู่แค่ในมาดริดและซิซิลี
ถ้าพาขึ้นเหนือมีหวังแข็งตายพอดี
เดี๋ยวคุณพ่อฉันจะโกรธเอา
อันเจลิกา ไม่เอาน่า
อ้าว คอนเชตต้า
โดนเห็นตอนทะเลาะกันเข้าเสียแล้วสิ
ฉันไม่ได้ตั้งใจแอบฟังนะ อันเจลิกา
รู้แล้วน่า คอนเชตต้า
พวกเราจะย้ายไปตูริน
มีคนเสนอตำแหน่งงานในรัฐบาลใหม่ให้ตันเครดี
ฟังดูน่าเบื่อออกเนอะ
ไม่น่าเบื่อเลยสักนิด
นายคงดีใจมากเลยนะ
ใช่ ฉันดีใจมาก คอนเชตต้า
ขอบคุณนะ
ขอตัวก่อนนะ
คุณไม่ได้แพ้หรอก คอนเชตต้า
ถ้าคุณคิดแบบนั้นอยู่
ลองคิดดูสิว่าคุณเป็นใคร
คิดถึงชื่อของท่านพ่อคุณ
คุณสามารถได้ทุกสิ่งที่คุณต้องการ
ใครก็ได้ที่คุณต้องการ
นี่ค่ะ
ดิฉันเตรียมไว้แจกทุกคน
(อ - ต)
ขอบใจนะ อันเจลิกา
- คู่บ่าวสาวจงเจริญ - ยินดีด้วย
- ตันเครดีจงเจริญ - อันเจลิกาจงเจริญ
ท่านแม่
คอนเชตต้าอยู่ไหนครับ
คอนเชตต้าหรือ
คุณผู้หญิง ทำไมเดินคนเดียว จะไปไหนหรือครับ
รอก่อนสิ เดี๋ยวพวกผมเดินไปส่ง
คอนเชตต้า
- สวัสดี คอนเชตต้า - คอนเชตต้า
ฉันจะเขียนจดหมายกราบเรียนเจ้าชาย
แล้วที่เหลือค่อยว่ากันพรุ่งนี้
(อ - ต)
"เราเขียนจดหมายมาเพื่อแจ้งให้ท่านทราบว่า
เธออยู่ที่สำนักชีของพวกเรา
องค์หญิงเดินทางมาหาเรา
เพื่อแสวงหาความสงบและที่หลบภัย
แล้วเราก็รับเธอไว้
ให้พำนักอยู่ในเขตกำแพงอันศักดิ์สิทธิ์"
ดื้อด้านเหมือนล่อไม่มีผิด
มีจดหมายมาจากตูริน
ตันเครดีหลานรักของท่านพ่อ เขียนจดหมายมาจนได้
อ่านจดหมายสิคะ ท่านพ่อ
- อ่านเลยสิคะ ฟาบริซิโอ - รอเดี๋ยว
อ่านให้ทุกคนฟังทีซิ
"ท่านลุงที่รัก
เชอวาลเลย์แห่งมอนเตร์ซูโอโล
คนสำคัญในรัฐบาล
ต้องการยื่นข้อเสนอบางอย่าง
คาดว่าเขาจะไปพบท่านลุงภายในสัปดาห์นี้
โปรดให้การต้อนรับเขาอย่างดี
ซึ่งผมรู้ว่าท่านลุงทำอยู่แล้ว
ผมอยากเขียนจดหมายยาวกว่านี้
แต่องค์รัชทายาท กำลังจะจัดงานเลี้ยงเต้นรำเร็วๆ นี้
และอันเจลิกาไม่ยอมให้ผมหยุดพัก
จนกว่าจะออกความเห็นเรื่องชุดของเธอจนครบ
ทั้งผมและภรรยายังไม่ลืมว่า
วันเกิดของคอนเชตต้า ลูกพี่ลูกน้องเรากำลังจะมาเยือน
พวกผมจะขอบคุณมากหากท่านลุง ส่งต่อความปรารถนาดีของเราไปให้เธอ
ขอให้ปีนี้จงนำพา
ทุกสิ่งที่เธอปรารถนาให้สมประสงค์
จากหลานชายที่รักท่านลุงยิ่ง
ตันเครดี"
อีกสองวันก็จะถึงวันเกิดคอนเชตต้า
เอาอย่างไรดีครับ
ไปเยี่ยมดีไหม
ก็รู้อยู่นี่ เชสโก ว่าพี่เธอไม่อยากเจอหน้าพวกเรา
ผ่านมาตั้งนานแล้วเนี่ยนะ แม้แต่วันเกิดก็ยังจะไม่เปลี่ยนใจหรือ
ท่านพ่อ
เธอตัดสินใจไปแล้ว
อย่าลืมสิว่าคอนเชตต้าไม่ได้ไปอยู่ในคุกตาราง
เธอกำลังเดินตามเส้นทางอันศักดิ์สิทธิ์
เราควรยินดีกับเธอ
และภูมิใจ
จริงหรือไม่คะ คุณพ่อ
ใช่ขอรับ องค์หญิง
นี่คือพรอันประเสริฐของครอบครัวท่าน
คอนเชตต้ากำลังเตรียมตัวที่จะสาบานตน
พอสาบานตนแล้วก็คงไม่ได้เจอกันอีก
หากนั่นคือสิ่งที่เราต้องแลกก็ไม่เป็นไร
ขอให้มีวันที่ดีนะ ยอดรัก
จะออกไปข้างนอกหรือคะ
ใช่ ว่าจะออกไปพบนายธนาคาร และไปทำธุระที่สโมสรหน่อย
น่าจะอยู่ถึงดึก
คืนนี้คงค้างที่โรงแรมกรันด์
หรือคะ จะไปหาคอนเชตต้างั้นสินะ
เปล่า
อย่าไปรบกวนลูกเลย
ลูกกำลังทุกข์ทรมาน อยู่ที่นั่นลูกจะได้รักษาจิตใจ
- ใช่ - ท่านยังมีลูกคนอื่นๆ อีกนะเจ้าคะ
คิดถึงลูกๆ คนอื่นและอนาคตของลูกไม่ดีกว่าหรือ
- มีอะไรอีกไหม - มีเจ้าค่ะ
- เคารพการตัดสินใจของลูกด้วย - เข้าใจแล้ว
รับปากสิเจ้าคะ
ฉันสัญญา
เอาละ
เลิกมองผมด้วยสายตาแบบนั้น มิเช่นนั้นผมจะต่อยคุณพ่อเอานะ
ถึงอย่างไร ผมก็ไม่ตระบัดสัตย์หรอก
เพราะผมจะให้คุณพ่อเป็นคนไปหาเธอ
เบนดิโค มาเร็ว
พ่อมาเพื่ออ้อนวอนคุณ คอนเชตต้า
กลับบ้านเถิด
คุณพ่อรู้จักดิฉันมาตั้งแต่เกิด
คุณพ่อน่าจะดีใจกับดิฉันที่ได้ค้นพบทางเดินแห่งชีวิต
ไม่สำคัญหรอกว่าสิ่งใดที่ทำให้พ่อดีใจ
คุณยังมีพี่ๆ น้องๆ รออยู่ที่บ้าน
ที่กำลังเศร้าโศกเสียใจเพราะคุณไม่อยู่ที่นั่น
การตัดสินใจของดิฉันไม่ใช่ข้อที่จะมาถกเถียงกัน
ดิฉันรู้ดีว่าคุณพ่อ
ไม่ได้มาเพื่อเป็นตัวแทนพี่ๆ น้องๆ
ซึ่งดิฉันรักมาก
แต่มาเพราะท่านพ่อของดิฉัน
ท่านพ่อหวังเพียงให้คุณมีความสุข
ถ้าเช่นนั้นก็ไปบอกท่านว่าดิฉันมีความสุข
พรุ่งนี้เป็นวันเกิดของคุณ
ไม่มีพ่อคนไหนลืมวันที่สำคัญขนาดนั้นลงหรอก
พี่ชาย อยากมีเพื่อนไว้แก้เหงาไหมจ๊ะ
องค์ชาย
สวัสดี
ถ้ากำลังจะออกไปไหนก็ไปเถิด
แต่ขอคอนญัคสักแก้วได้ไหม
ขอบใจ
ยังเสียใจเรื่องลูกสาว ที่ชื่อคอนเชตต้าอยู่หรือเจ้าคะ
ที่ท่านทำแบบนั้นก็เพื่อเธอแท้ๆ
- และเพื่อคนอื่นๆ ด้วย - ก็ใช่น่ะสิ
หากออกเรือนกับตันเครดี นางคงอกแตกตาย
สองคนนั้นต่างกันเกินไป
แต่นางกลับหลงเขาจนดื้อด้านถึงปานนั้น
แต่ฉันมันดื้อด้านยิ่งกว่านาง
ไม่ว่าอย่างไร ฉันจะพาลูกฉันกลับบ้านให้ได้
มานี่สิเจ้าคะ
ไม่ละ รออีกประเดี๋ยว
มาเจ้าค่ะ
พระองค์จำเริญอยู่กับท่าน ซึ่งมีบุญยิ่งกว่าสตรีทั้งหลาย
พระเยซู โอรสท่าน ทรงบุญยิ่งกว่าทั้งปวง
ซางตามารีอา พระมารดาของพระองค์ ช่วยวิงวอนเพื่อข้าพเจ้าคนบาปทั้งหลายนี้เถิด
อาเวมารีอา ท่านประกอบด้วยอานิสงส์
พระองค์จำเริญอยู่กับท่าน…
"ลูกอยากส่องด้านไหน
ด้านที่ทำให้โลกใบนี้ดูยิ่งใหญ่
หรือด้านที่ทำให้ดูเล็กจ้อย"
- มีเรื่องอะไรหรือ - ไม่มีใครรู้เลย
ผมพูดจริงๆ ถึงได้มายืนกราน อยู่ตรงหน้านี่อย่างไรเล่า
ดอนคาโลเจโร
สุนัขของเรายังไม่ได้กินข้าว ให้คนเตรียมเนื้อหมูให้หน่อย
องค์ชาย
บอกแล้วว่าไม่ต้องถือยศถือตำแหน่ง
ดอนฟาบริซิโอ
คอนเชตต้าของท่าน เจ้าสาวของพระคริสต์
กระผมนึกไม่ออกเลยว่าท่านจะภูมิใจแค่ไหน
ใช่ๆ ทุกคนภูมิใจมาก
ว่าแต่…
ท่านคงได้ยินข่าวเรื่องที่ดินของโบสถ์
ว่ารัฐบาลกำลังจะเปิดประมูล
ใช่ เรื่องนั้นเราต้องได้ยินอยู่แล้ว
เพราะอยู่ติดกับที่ดินของเรา
ใต้ที่ผืนนั้น
มีแร่กำมะถันอยู่เป็นจำนวนมาก
รัฐคงจะเอาที่ดินพวกนั้น มาประมูลขายในราคาต่ำมาก
- เราน่าจะ… - อย่างไรก็แล้วแต่
คุณคงลืมไปแล้วกระมัง
ว่าลูกสาวของเรา กำลังจะเป็นเจ้าสาวของพระคริสต์
เราจะไม่เป็นคนที่เปลี่ยนที่ดินของโบสถ์
ให้กลายเป็นนรกกำมะถันและเปลวเพลิงหรอก
- แต่มันไม่เกี่ยวกับ… - เราพูดชัดเจนแล้ว
หากท่านประสงค์เช่นนั้น…
องค์ชาย
บรั่นดีหนึ่งแก้ว
- ขอบคุณนะคะ - นี่จ้ะ
เอานมไปให้ลูกนะ
นี่จ้ะ
ขอขนมปังหน่อยค่ะ
ขอขนมปังหน่อยค่ะ ซิสเตอร์
- นี่จ้ะ - ขอบคุณนะคะ
ขอบคุณนะ ขอพระแม่มารีอาจงอำนวยพร
ขอบคุณค่ะ
ซิญโญรา
มีอะไรคะ ซิสเตอร์
ฉันไม่ใช่แม่ชีค่ะ
ยังไม่ได้เป็น
อยากช่วยฉันหรือคะ
ฉันไม่เคยได้ของบริจาคพวกนั้นหรอก ได้แต่คำพูดเสียดแทงจากพวกคุณ
เดี๋ยวก่อนค่ะ
ช่วยพูดให้ฉันเข้าใจที
ว่าชีวิตคุณเป็นอย่างไร
คุณต้องการอะไรจากฉันหรือ แม่ชีฝึกหัด
ฉันอยากรู้จักคุณ
เอาน้ำให้ม้าหน่อย
ท่านพ่ออยากให้ลูกไปกับเขาจริงๆ หรือครับ
ใช่ เธอต้องไปเรียนรู้อะไรหน่อย
แต่คนอย่างเขาจะสอนอะไรผมได้
องค์ชาย คงจะหนักหน่อยนะขอรับ
จะบอกว่าลูกฉันอ่อนแอหรือ
ไม่ใช่ขอรับ
องค์ชายขอรับ หากดอนเปาโลต้องการ เดี๋ยวเราขี่ม้า…
ค่อยขี่ม้าออกไปตอนฉันบอก
รับทราบขอรับ
ไปรอที่อื่นก่อน
ขอรับ องค์ชาย
เปาโล การเดินครั้งนี้จะช่วยลูกได้
ลูกต้องเรียนรู้วิธีปกป้องดูแลของของเรา
สักวัน ลูกต้องเป็นที่พึ่งให้กับครอบครัวของเรา
ลูกคือทายาทของพ่อ
จงอย่าลืมเสียล่ะ
ครับ ท่านพ่อ
ดีมาก
จะเอาม้าของตันเครดีไปก็ได้นะ
ขอบคุณครับ ท่านพ่อ
มาหาฉันหรือคะ
น่ายินดีจริงๆ
แม่ชีคนเมื่อกี้ดูไม่ยินดีเท่าไรนะ
ฉันพูดกับเธอไว้แล้วค่ะ
ดูคุณจะเป็นแม่ชีฝึกหัดที่มีอิทธิพลมาก
พ่อของฉันคือเจ้าชายแห่งซาลีน่า
บุคคลสำคัญ
มาเถิดค่ะ
นี่หรือคือวิถีชีวิตของเจ้าหญิงแห่งซาลีน่า
ที่นี่สงบดี
ก่อนหน้านี้ไม่สงบหรือ
บอกความจริงฉันมาเถิด ความเจ็บปวดนำพาให้คุณมาที่นี่ใช่ไหม
แต่ชีวิตคนเรามีมากกว่าความทุกข์นะ
ความรักมีมากกว่าความทุกข์
คุณจะไปรู้อะไรเรื่องความรัก
สิ่งที่คุณมีไม่ได้เรียกว่ารัก
ถ้าไม่ใช่รัก ฉันก็ไม่รู้แล้วว่าคืออะไร
แล้วผู้หญิงคนอื่นๆ เล่า ภรรยาทั้งหลาย
พ่อของคุณมีคนรักหรือ
คนรัก
เขามีแค่หญิงบำเรอ
องค์หญิง อารมณ์โกรธไม่สง่างามหรอกนะคะ
ที่คุณเชิญฉันมาที่นี่
ไม่ใช่เพื่อช่วยฉัน แต่เพื่อเหยียดหยามฉันสินะคะ
อภัยให้ฉันด้วย
ช่วยมาอีกได้ไหมคะ
ไม่
แต่ถ้าคุณอยากมาหาฉันก็ได้นะ
หากคุณสงสัยนักละก็
องค์ชาย
ผมมาพบลูกสาวครับ
ต้องขออภัยด้วย
แต่ตอนนี้ยังไม่สามารถเข้าพบได้เจ้าค่ะ
คุณแม่ครับ ผม…
ผมอยากขอร้องคุณแม่
จากทั้งตัวผมเอง
และภรรยาผม ซึ่งเป็นผู้อุปถัมภ์ของโบสถ์
ให้ช่วยพูดกับลูกสาวผมว่า เธอควรกลับไปอยู่ที่บ้านกับครอบครัว
ด้วยความเคารพนะเจ้าคะ องค์ชาย
แต่ดิฉันไม่ได้ถูกแต่งตั้งให้เป็นหัวหน้าสำนักชีแห่งนี้
เพื่อบอกเด็กสาวๆ ไม่ให้มาเข้าร่วมหรอกนะคะ
ผมอยากขอย้ำเตือนกับคุณแม่ว่าผมมีสิทธิ์
ที่จะเอาลูกผมออกไปจากที่นี่ แม้ต้องใช้กำลังผมก็จะทำ
หากทำเช่นนั้น
คงทำให้สถานการณ์ของท่านดีขึ้นกว่านี้สินะคะ
อีกอย่าง คอนเชตต้าก็ออกปากเองว่า
เธอไม่มีความคิดที่จะกลับบ้านกับท่าน
สายัณห์สวัสดิ์
ดอนฟาบริซิโอ
ขอนั่งด้วยได้ไหมขอรับ
เชิญเลย
ขอบพระคุณขอรับ
กระผมอยากมาพูดเรื่องคนของท่าน
รุสโซ
เขาเป็นคนที่ไว้ใจได้หรือขอรับ
รุสโซ คนของเราน่ะหรือ
ที่ดินที่อาร์จิโวกาเลที่ท่านมอบให้กระผม
ไม่ได้ผลกำไรตามที่คาดหวังไว้
ใช่แล้ว ที่ดินผืนนั้น ต้องอดทนรอด้วยความใจเย็น
- นั่นสิขอรับ - มันก็เป็นแบบนี้แหละ
ท่านไม่กังวลเลยหรือขอรับ
ตอนนี้เราเป็นมากกว่า
อาณานิคมของปีเยมอนเตแล้ว
ผู้ปกครองก็อยู่ห่างไกลมาก
กระผมคิดว่ามันมีช่องโหว่
ให้เกิดความโกลาหลอยู่ทั่วไป
ในเมื่อไร้ซึ่งการบังคับใช้อำนาจ บ้างก็ว่ามีกลุ่มคน
พวกชาติกำเนิดต่ำต้อย
ที่คิดว่าสามารถฉวยโอกาสได้
คนต่ำต้อยดั่งเช่นรุสโซน่ะหรือ
และคนอื่นๆ อีก
ช่วยขยายความหน่อยได้ไหม พูดให้ชัดๆ
ซาลีน่า กระผมว่าท่านเข้าใจเรื่องนี้ดี
หากเราไม่วางกับดักให้เร็วที่สุด
หนูสกปรกพวกนี้
จะพากันขึ้นมาจากท่อน้ำทิ้ง
และเหยียบย่ำเรา
ปีที่แล้ว ที่ดินผืนนี้ให้ผลผลิต เป็นกระเป๋าอานม้า 23 ใบ และขนสัตว์เจ็ดหีบ
ไม่น้อยไปหน่อยหรือ
คือ…
รุสโซ เราต้องย้ำเตือนพวกชาวไร่ ให้ตระหนักถึงหน้าที่
เดี๋ยวค่อยบอกก็ได้ขอรับ ดอนเปาโล
รับประทานมื้อกลางวันดีไหมขอรับ
ก็ได้
กระผมจะไปหาฟืนนะขอรับ
เดี๋ยวฉันไปด้วย ฉันจะช่วย
ไม่ต้องขอรับ ดอนเปาโล
ไปนั่งพักตรงนั้นก่อนเถิดขอรับ
ไม่ต้องให้ฉันมีอภิสิทธิ์อะไรหรอก ฉันอยากทำตัวมีประโยชน์
ถ้าเช่นนั้นก็ได้ขอรับ
คอยดูแลม้า
ให้ข้าวให้น้ำมันด้วยนะขอรับ
ต้องใส่เกลืออีกหน่อย
แต่อย่าให้เค็มเกินนะ
- ดอนคาโลเจโร - ไปไหนมา
ฉันรอจนรากจะงอกอยู่แล้ว
ขออภัยขอรับ
เจ้าชายมาบอกให้ผมพาไปดูที่
ก็เลยไปเหมืองกับคุณไม่ได้
รุสโซ
นี่มันอะไรกัน
นายคุกเข่าให้เขาหรือ
นายควรจะคุกเข่าให้ท่านพ่อฉันคนเดียวเท่านั้น
ดอนเปาโล เราเป็นเพื่อนเก่าแก่กันมา
ที่มาพบกันที่นี่ก็เพื่อผลประโยชน์ของท่านพ่อคุณ
ที่ทำอยู่ก็เพื่อให้ เจ้าชายฟาบริซิโอเรืองอำนาจมากขึ้น
ผมเป็นหนี้ชีวิตท่าน
ใช่แล้ว ดอนคาโลเจโร
เป็นเช่นนั้นจริง
บอกผมมาซิว่า
หากไร้ชื่อตระกูลผม คุณจะเหลืออะไร
ไม่เหลือเลยครับ
ไม่เหลือ
อะไรเลย
เชิญนั่งก่อนครับ
รับประทานอาหารกับผม สักหน่อยนะครับ ดอนเปาโล
ไปเอาอาหารมาเพิ่ม
ไม่ละ ขอบใจ
ของของผมก็คือของของคุณนั่นแหละครับ
โน่นไง
ท่านพ่อคงพูดกับคุณแล้วใช่ไหมครับ
เรื่องที่ดินที่เลอร์การา
ที่ดินของโบสถ์ที่อยู่ติดกับที่พวกเรา
ใต้ที่ดินผืนนั้นมีชั้นหินที่อุดมไปด้วยแร่กำมะถัน
พวกผมเข้าใจว่าโบสถ์จะถูกบังคับให้ขายที่
แล้วคุณบอกท่านพ่อเรื่องนี้หรือยัง
ยังครับ ดอนเปาโล ผมยังไม่ได้บอก
ผมว่ามันน่าจะเป็นการดี
หากได้สำรวจขนาดของชั้นหินก่อน
โดยที่ไม่บอกผมก่อนงั้นหรือ
ดอนเปาโล ตั้งปีกว่าแล้วนะขอรับ
ที่พวกโจรพากันลักลอบขุดแร่กำมะถัน
พวกมันอันตรายจะตาย
พวกนอกรีต
ผมมีหน้าที่ดูแลคุ้มครองคุณด้วย
หากได้ที่ดินมาครอบครองโดยถือเป็นการลงทุน
เจ้าของที่ดินคนใหม่อาจทำเงินได้มหาศาล
เจ้าของที่ดินคนใหม่
ก็คือตระกูลของเราทั้งคู่
คิดดูสิครับว่าท่านพ่อของคุณจะภูมิใจขนาดไหน
มาสิจ๊ะ
ถึงแล้วค่ะ
จะเข้าไปไหมคะ
หิวน้ำไหม อยากดื่มอะไรไหมคะ
ไม่เป็นไรค่ะ ขอบคุณ
คุณอายุเท่าไรหรือคะ
แล้วคิดจะใช้ชีวิตแบบนี้ไปอีกนานแค่ไหน
พรุ่งนี้ฉันอาจโดนไฟคลอกตายก็ได้
แล้ววิญญาณของคุณเล่า
- ฉันขอยอมเสี่ยง - พาไปด้วยกันเถิด
ขอเพียงคุณเอ่ยคำมา ฉันจะพาคุณกลับไปด้วย
สำนักชีน่ะหรือ นั่นไม่ใช่บ้านของคุณเสียหน่อย
บ้านคุณมีห้องเป็นร้อยห้อง มีสวน มีคนสวน
มีรูปวาดเทพเจ้าอยู่บนเพดาน
ภาพที่คุณพูดถึงคือบ้านของพ่อฉัน ไม่ใช่ของฉัน
ไม่ใช่อีกต่อไป
บางครั้ง ที่นี่ก็เป็นบ้านของเขา
คุณไม่ได้อยากนำพาฉันเข้าหาพระเจ้า
แต่อยากลงโทษพ่อของคุณ ให้สาแก่ใจมากกว่า องค์หญิง
ปีที่แล้ว พ่อฉันมาเยี่ยม
มาจากบ้านเกิด
ไม่ได้มาเป็นสิบปี
พอเห็นว่าฉันใช้ชีวิตอย่างไร
ทั้งห้องหับ ความสะดวกสะบายที่มีอยู่
เขารู้ว่าฉันไม่ได้แต่งงาน
เขาถ่มน้ำลายใส่หน้าฉัน
แล้วก็กลับบ้านไป
สวดภาวนากับฉันได้ไหมคะ
เพื่ออะไร
พ่อของคุณไม่เหมือนพ่อของฉัน
ท่านรักคุณนะ คอนเชตต้า
ท่านปรารถนาให้คุณกลับไป
ไม่ว่าคุณจะทำอะไรก็เปลี่ยนแปลงข้อนั้นไม่ได้
ฉันจะไม่ทนอยู่ให้ใครสั่งสอน
เรื่องธรรมชาติความรักของบิดาหรอกนะคะ
แล้วถ้าเป็นเรื่องนี้เล่า
ในโลกนี้ยังมีอีกหลายสิ่งที่คุณไม่เคยสัมผัส
ฉันรู้ว่าเกิดอะไรขึ้นกับคุณ องค์หญิง
ความทุกข์ทรมานใจจากการถูกทรยศ
คุณใกล้จะได้สัมผัสกับความรู้สึกสุดยอด
ความรู้สึกแห่งความปรารถนาเป็นครั้งแรก
ทั้งหมดนั่นอาจกลับมาอีกครั้ง
อาจรู้สึกปวดแสบในใจ
แต่การใช้ชีวิตต่อไปก็ดีกว่าเหี่ยวเฉาไปวันๆ
ชีวิตของคุณย่อมเป็นของคุณ
ฉันทำเท่าที่ทำได้แล้ว
ฉันก็เหมือนกัน
โลกที่ไม่มีวันจบสิ้น
อาเมน
สิ่งมีชีวิตใหม่
ถูกสร้างตามพระฉายาของพระเจ้า ในความจริง ความศักดิ์สิทธิ์ และความยุติธรรม
ในนามของพระบิดา พระบุตร และพระจิต
อาเมน
ซิสเตอร์เอเลน่า
ตั้งแต่วันนี้เป็นต้นไป คุณจะไม่ใช้ชื่อของบิดา
จงรับแหวนแห่งศรัทธา
ตราประทับของพระวิญญาณบริสุทธิ์
คุณเป็นคู่ครองของพระผู้เป็นเจ้าแล้ว
เร็วเข้า เร่งมือหน่อย
รีบๆ เอาของลง
เร็วหน่อย
ตื่นสิ เร็วเข้า
เอาไปไว้ตรงนั้น
เร็วเข้า
รุสโซ บอกเขาไปสิ
พวกเราแค่อยากขอดูเหมืองหน่อย
เสร็จแล้วก็จะไป
ในนามของเจ้าชายแห่งซาลีน่า
ไหนๆ ก็มาแล้ว อยากดูรูตูดของฉันด้วยไหมเล่า
ไปกันเถิดขอรับ ดอนเปาโล
ไว้ค่อยยกพวกกลับมาใหม่
ดอนคาโลเจโร ขอคนคุ้มกันให้ผมสองนาย
ได้เลยขอรับ
คุณไปก่อนเถิด ปอดคนแก่อย่างผมไม่ไหวหรอก
- เชิญก่อนเลย - ไป
ไปเลยๆ
ไปเลย
ในนามของท่านพ่อ
จงให้เราสำรวจเหมืองเดี๋ยวนี้
ดอนเปาโล
ดอนเปาโล ขอร้องละขอรับ
ดอนเปาโล ไปกันเถิดขอรับ
รุสโซ นายมันคนขี้ขลาด
โจรน่ารังเกียจที่ชุบตัวจนได้เป็นผู้เป็นคน แต่ก็ยังขี้ขลาดอยู่ดี ไปเร็ว
หยุดนะ ไอ้เด็กเวร
ฉันบอกให้หยุด
วันนี้เธอเป็นอะไรไปหรือ
ไร้ชีวิตจิตใจเหมือนกิ่งไม้ที่อยู่ในโคลน
เปล่าค่ะ องค์ชาย วันนี้ดิฉันแค่
รู้สึกไม่ค่อยมีอารมณ์
อ้อ รู้สึกไม่ค่อยมีอารมณ์
โลกนี้มันกลับตาลปัตรสิ้นดี
(อ - ต)
เธอไปเอานี่มาจากไหน
ไปเอามาจากไหน
เธอกับคอนเชตต้าหรือ
นางเด็กนั่น
กล้าดีอย่างไรมายุ่มย่ามกับชีวิตฉัน
แล้วเธออีก กล้าดีอย่างไร
กล้าดีได้อย่างไรกัน
ดิฉันก็แค่อยากช่วย
เธอช่วยฉันได้แค่เรื่องเดียวเท่านั้น
หมายถึง
เมื่อก่อนน่ะนะ
เขาเอาแต่พูดไปเรื่อย
โดยไม่หยุดพักหายใจเลย
จนฉันเริ่มหายใจไม่ออกเหมือนกัน
เปิดประตูเดี๋ยวนี้!
เปิดประตูสิโว้ย!
คุณแม่ ให้คนไปตามดิฉันหรือคะ
นั่นเป็นของขวัญจากท่านพ่อดิฉัน
คุณใช้มันเพื่อศึกษาท้องฟ้าหรือ
เขาต้องการให้ดิฉันทำแบบนั้นค่ะ
ถ้าเช่นนั้น คุณต้องไม่ใช้มัน
- มีจุดสีขาว - ขอรับ
- เหมือนจริงมาก - ราตรีสวัสดิ์
ฟาบริซิโอ นี่คือ…
เชอวาลเลย์แห่งมอนเตร์ซูโอโล ยินดีรับใช้ขอรับ
เขาเป็นเพื่อนของตันเครดี
ไว้ค่อยคุยกันพรุ่งนี้ เราจะไปนอนแล้ว
- ฟาบริซิโอ - ไม่เป็นไรขอรับ
- เขาคงเหนื่อยมากน่ะค่ะ - อย่ากังวลไปเลยขอรับ
องค์หญิง
- นั่งก่อนสิคะ - อรุณสวัสดิ์ค่ะ ท่านพ่อ
เมื่อคืนเราพูดจาไร้มารยาทไปหน่อย หวังว่าคุณคงไม่ถือ
แต่หากถือ เราต้องขออภัยด้วย
ไม่มีอะไรต้องขออภัยเลยขอรับ กระผมได้รับการเลี้ยงดูปูเสื่ออย่างดี
คาวาเลียเร รับกาแฟหน่อยไหมคะ
ขอเป็นน้ำเย็นสักแก้วดีกว่าขอรับ
ถอดเสื้อคลุมออกเถิดค่ะ
ขอรับ
มีแต่คนจากทางเหนือเท่านั้นแหละที่ทำได้
เธอไม่มีวันยอมให้เราทำแบบนี้แน่
ดื่มกรานิต้าสักหน่อยสิครับ จะช่วยให้เย็นลงได้
ขอบคุณขอรับ
ส่งครีมให้เขาหน่อย
ทานกับครีมอร่อยกว่า
วิเศษที่สุด
เมื่อคืนเราอ่านจดหมาย จากตันเครดีหลานเราอีกรอบ
เขาบอกว่าคุณมีข้อเสนอมาให้เรา
เรื่องนั้น
ตอนนี้อาจจะไม่…
เราไม่มีความลับกับครอบครัว
รัฐบาลตั้งใจจะแต่งตั้งชาวซิซิลีผู้มีชื่อหลายท่าน
ให้เป็นวุฒิสมาชิกแห่งราชอาณาจักร
ไม่มีผู้ใดจะมีชื่อไปมากกว่าท่านอีกแล้ว องค์ชาย
คุณมาไกลขนาดนี้เพื่อเสนอเก้าอี้ให้ผมนั่ง
ในวุฒิสภาของอิตาลีใหม่ของคุณเช่นนั้นหรือ
อิตาลีก็เป็นของท่านเช่นกัน
ดีนะที่เปาโลไม่อยู่
คาวาเลียเรคะ
ดอนฟาบริซิโอเองก็ทัดเทียมกับราชอาณาจักรซิซิลี
ไม่คิดว่าตำแหน่งสมาชิกวุฒิสภาจะต่ำไป
สำหรับคนระดับท่านหรือ
องค์หญิง
คาวาเลียเรไม่ได้ตั้งใจ จะหยามเกียรติฉันเสียหน่อย
ฟาบริซิโอ ท่านคงคิดเป็นจริงเป็นจัง…
เชิญพูดต่อเลย
ขอบพระคุณ องค์ชาย
อย่างที่รู้กันว่า
การรวมประเทศอิตาลียังไม่สมบูรณ์
เวเนเซียยังอยู่ภายใต้ออสเตรีย กรุงโรมก็เป็นของพระสันตะปาปา
ผมเข้าใจว่าการิบัลดีต้องการยกทัพไปกรุงโรม
แต่ฝ่าบาททรงห้ามไว้
หากกองทัพอิตาลีเดินทัพต่อต้านพระสันตะปาปา
จะเกิดสงครามกับฝรั่งเศสในทันที
และกลายเป็นจุดจบของราชอาณาจักรใหม่
ประเทศยังอ่อนวัยและเปราะบาง
ต้องการคนที่แข็งแกร่งที่สุดเพื่อมาขับเคลื่อน
ต้องการซิซิลีและต้องการท่านพยัคฆ์
คุณมาริโอ
องค์ชาย
ดอนเปาโล
ไปกันท่านแม่กับพวกพี่น้อง เร็ว!
หยุดก่อน รอเดี๋ยว!
เคียร่า อย่า
เปาโล!
ไม่นะ!
ท่านแม่!
ไม่!
ปล่อยฉัน ฟาบริซิโอ
ปล่อย!
ลูกแม่
องค์ชาย เป็นเพราะม้าขอรับ
ไม่!
เป็นเพราะม้าขอรับ
สเตลล่า
มาเถิด
มาเถิด สเตลล่า
มาเถิดนะ
สเตลล่า มากับฉันนะ
ซางตามารีอา พระมารดาของพระองค์ ขอช่วยวิงวอนเพื่อข้าพเจ้าคนบาปทั้งหลายนี้เถิด
บัดนี้และ ณ กาละ เมื่อจะตาย อาเมน
อาเวมารีอา ท่านประกอบด้วยอานิสงส์ พระองค์จำเริญอยู่กับท่าน
ซึ่งมีบุญยิ่งกว่าสตรีทั้งหลาย
และพระมหาเยซูบุตรของท่าน ทรงบุญยิ่งกว่าทั้งปวง
ซางตามารีอา พระมารดาของพระองค์ ขอช่วยวิงวอนเพื่อข้าพเจ้าคนบาปทั้งหลายนี้เถิด
บัดนี้และ ณ กาละ เมื่อจะตาย อาเมน
องค์ชาย
ความสูญเสียอันใหญ่หลวงยิ่ง
พวกกระผมเศร้าโศกเสียใจยิ่งนัก
คอนเชตต้า
(จาก "อิล กัตโตปาร์โด" โดยจูเซปเป โทมาซี ดิ ลัมเปดูซา)
คำบรรยายโดย เพียงพัชร์ น้ำทิพย์